Fyrirtækið Nordic Wasabi hefur keypt eignir af Byggðastofnun á Valgerðarstöðum í Fellum. Þar á meðal eru tvö stór iðnaðargróðurhús. Evrópureglur torvelda beinan útflutning á grænmeti beint til veitingastaða.
Byggðastofnun hafði verið með húsin á sölu í þónokkurn tíma eftir að gróðarstöðin Barri hætti þar skógarplöntuframleiðslu árið 2017.
Gróðurhúsin tvö eru samtals um 4100 fermetrar en Nordic Wasabi hefur leigt þau undir framleiðslu sína í þónokkurn tíma. Með í kaupunum eru einnig tvö önnur hús, samtals rúmir þúsund fermetrar. Fasteignamat allra húsanna er samtals yfir 160 milljónir en kaupverðið er ekki gefið upp.
Í húsunum eru ræktaðar wasabi-plöntur en úr stönglinum er unnið mauk sem notað er með sushi meðal annars og laufin hafa verið notuð til að bragðbæta bjór.
Ragnar Atli Tómasson er framkvæmdastjóri Nordic Wasabi.
Það hefur gengið ótrúlega vel að vera þarna með wasabi plönturnar og þær þrífast vel á Austurlandi þannig að þegar tækifæri gafst til þess þá vildum við bara endilega tryggja þessa aðstöðu til framtíðar.
Evrópureglur torvelda útflutninginn beint til veitingastaða í ákveðnum löndum. Ísland á ekki aðild að plöntuhluta ESB-reglna og því þarf grænmeti ræktað á Íslandi að fara í sérstaka skoðun og fá vottun hjá MAST. Fyrir vikið leggjast álögur á flutninginn við tollskoðun erlendis. Til að lækka þann kostnað þarf að senda í stærri sendingum í gegnum heildsala. En þrátt fyrir þetta gengur útflutningurinn vel. Norðurlöndin eru helsti markaðurinn.
Við höfum síðan verið með viðskiptavini í nónokkrum Evrópulöndum. Þýskaland, Portúgal, Frakkland og fleiri staði. Þeta er mest hágæðaveitingastaðir sem eru oft að gera eitthvað nýtt og spennandi út hráefninu. Djupsa þetta og búa til nýja rétti. Núna í síðustu viku þegar Mitchelin var að gefa stjörnu á Norðurlöndunum þá þá voru hátt í 20 staðir held ég sem eru að kaupa af okkur. Þannig að þetta er komið í fína dreifingu inn á þessa hágæðastaði.